ระเบียบกรมสรรพสามิตระเบียบกรมสรรพสามิตว่าด้วยการแปลงสภาพแอลกอฮอล์พ.ศ.2540---------โดยที่ได้ที่พระราชกฤษฎีกาแบ่งส่วนราชการกรมสรรพสามิต กระทรวงการคลัง พ.ศ.2538 ปรับปรุงการแบ่งส่วนราชการกรมสรรพสามิตฉะนั้น เพื่อให้การปฏิบัติราชการกรมสรรพสามิตเป็นไปด้วยความถูกต้องเหมาะสมกับสภาวะการณ์ปัจจุบันและมีประสิทธิ์ภาพมากยิ่งขึ้นกรมสรรพสามิตจึงวางระเบียบการแปลงสภาพแอลกอฮอล์ไว้ ดังต่อไปนี้ ข้อ 1 ระเบียบนี้เรียกว่า ระเบียบกรมสรรพสามิตว่าด้วยการแปลงสภาพแอลกอฮอล์ พ.ศ.2540 ข้อ 2ระเบียบนี้ให้ใช้บังคับตั้งแต่วันประกาศเป็นต้นไป ข้อ 3 ให้ยกเลิก ระเบียบกรมสรรพสามิตว่าด้วยการแปลงสภาพแอลกอฮอล์ พ.ศ.2537 ลงวันที่ 31 พฤษภาคม พงศ.2537 ข้อ 4บรรดาข้อบังคับและคำสั่งอื่นใดซึ่งขัดหรือแย้งกับระเบียบนี้ให้ใช้ระเบียบนี้แทน ข้อ 5 ในระเบียบนี้แอลกอฮอล์ หมายความว่า สุราสามทับหรือสุรากลั่นที่มีแรงแอลกอฮอล์ตั้งแต่แปดสิบดีกรีขึ้นไปโรงงานสุราองค์การสุรา หมายความว่า โรงงานสุราของกรมสรรพสามิตซึ่งกรมสรรพสามิตมอบให้องค์การสุราดำเนินการผลิตแอลกอฮอล์โรงงานสุรากรมสรรพสามิต หมายความว่า โรงงานสุราที่เป็นของกรมสรรพสามิตโรงงานสุราอื่น ๆ หมายความว่า โรงงาสุราที่มิใช่โรงงานสุราองค์การสุราหรือโรงงานสุรากรมสรรพสามิตตามระเบียบนี้ผู้ควบคุมโรงงานสุรา หมายความว่า เจ้าหน้าที่บริหารงานสรรพสามิตประจำโรงงานสุรา ข้อ 6 ให้อธิบดีกรมสรรพสามิตเป็นผู้รักษาการตามระเบียบนี้ หมวด 1การขออนุญาตแปลงสภาพแอลกอฮอล์ ข้อ 7ผู้ที่ได้รับอนุญาตให้แปลงสภาพแอลกอฮอล์ได้ ต้องเป็นผู้ได้รับใบอนุญาตให้ทำสุรากลั่นจากกรมสรรพสามิต ข้อ 8 ผู้ประสงค์จะแปลงสภาพแอลกอฮอล์ให้ยื่นคำขอต่ออธิบดีกรมสรรพสามิต หรือสรรพสามิตจังหวัดที่ตั้งโรงงานสุราตามท้ายระเบียบนี้ หมวด 2จำนวนแอลกอฮอล์ที่จะอนุญาตให้แปลงสภาพข้อ 9 โรงงานสุราองค์การสุราและโรงงานสุราอื่น ๆ จะแปลงสภาพแอลกอฮอล์ได้จำนวนเท่าใดให้อธิบดีกรมสรรพสามิตเป็นผู้พิจารณาอนุญาต ข้อ 10โรงงานสุรากรมสรรพสามิต จะได้รับอนุญาตให้แปลงสภาพแอลกอฮอล์ได้ไม่เกินร้อยละ 10ของจำนวนแอลกอฮอล์ที่ผลิตได้ทั้งหมดในโรงงานสุราแห่งนั้นโดยให้สรรพสามิตจังหวัดเป็นผู้รับรองบัญชีแสดงรายละเอียดของ วัน เดือน ปี ที่ต้มกลั่นสุราจำนวนแอลกอฮอล์ที่กลั่นได้จำนวนแอลกอฮอล์หัว - หางที่ใช้ทำสุราไม่ได้และจำนวนแอลกอฮอล์ที่จะขอแปลงสภาพเสนอกรมสรรพสามิตพิจารณาและเมื่อได้รับอนุญาตจากกรมสรรพสามิตแล้วจึงจะทำการแปลงสภาพได้ในกรณีที่โรงงานสุรากรมสรรพสามิต มีแอลกอฮอล์ที่มีคุณภาพไม่เหมาะสมแก่การทำสุราออกจำหน่ายเกินกว่าร้อยละ 10และประสงค์จะขอแปลงสภาพแอลกอฮอล์จำนวนที่เกินนั้นด้วยให้สรรพสามิตจังหวัดขอให้กรมสรรพสามิตแต่งตั้งกรรมการไปตรวจสอบแอลกอฮอล์จำนวนที่เกินเพื่อพิจารณาอนุญาตตามความจำเป็นได้เป็นราย ๆ ไปหมวด 3กำหนดเวลาที่จะขอแปลงสภาพแอลกอฮอล์ ข้อ 11โรงงานสุราองค์การสุรา จะได้รับอนุญาตให้แปลงสภาพแอลกอฮอล์ได้เมื่อใดให้อธิบดีกรมสรรพสามิตเป็นผู้พิจารณาตามความจำเป็น ข้อ 12โรงงานสุรากรมสรรพสามิตและโรงงานสุราอื่น ๆ ให้ขออนุญาตแปลงสภาพแอลกอฮอล์ได้สองเดือนต่อหนึ่งครั้งเว้นแต่มีเหตุจำเป็นเกี่ยวกับการค้าหรือเหตุจำเป็นอย่างอื่นเมื่อกรมสรรพสามิตได้พิจารณาแล้ว จะขออนุญาตให้แปลงสภาพแอลกอฮอล์เกินกำหนดนั้นก็ได้หมวด 4ภาชนะที่ใช้บรรจุแอลกอฮอล์แปลงสภาพและฉลากปิดภาชนะบรรจุ ข้อ 13ภาชนะที่ใช้บรรจุแอลกอฮอล์แปลงสภาพที่จะนำออกจากโรงงานสุราให้บรรจุภาชนะขนาด 18 ลิตร หรือขนาด 200 ลิตรหากจะบรรจุภาชนะขนาดอื่นจะต้องได้รับความเห็นชอบจากกรมสรรพสามิตก่อนและเมื่อได้ทำการบรรจุแล้วให้ปิดฉลากให้แน่นสนิทไม่สามารถแกะลอกออกได้ ข้อ 14ฉลากที่จะใช้ปิดภาชนะบรรจุแอลกอฮอล์แปลงสภาพ ให้โรงงานสุราผู้ดำเนินการแปลงสภาพแอลกอฮอล์จัดทำขึ้นเองและต้องได้รับอนุญาตจากกรมสรรพสามิตให้ใช้ได้ ทั้งนี้จะต้องมีข้อความบนฉลากดังต่อไปนี้(1) ชื่อโรงงานสุราที่ทำการแปลงสภาพ(2) สูตรส่วนผสมที่ใช้แปลงสภาพ โดยมีชื่อสินค้าควบคู่กันไปก็ได้ (3) วัน เดือน ปี ที่บรรจุภาชนะ(4) ปริมาตรสุทธิ(5) เลขลำดับที่ของภาชนะที่ใช้บรรจุแอลกอฮอล์แปลงสภาพในแต่ละปีปฏิทิน(6) ข้อความ อันตรายห้ามบริโภคเด็ดขาดหมวด 5การควบคุมการแปลงสภาพแอลกอฮอล์ ข้อ 15ให้เรียกเก็บภาษีสุราสำหรับแอลกอฮอล์ตามจำนวนที่ได้รับอนุญาตก่อนทำการแปลงสภาพตามอัตราที่กำหนดในกฎกระทรวงซึ่งใช้บังคับในเวลานั้น ข้อ 16ให้ใช้สูตรส่วนผสมตามประกาศกรมสรรพสามิต เรื่อง กำหนดวิธีการแปลงสภาพแอลกอฮอล์ในการแปลงสภาพแอลกอฮอล์ของแต่ละโรงงาน ข้อ 17ให้พนักงานเจ้าหน้าที่ดังต่อไปนี้(1) ผู้อำนวยการกองวิเคราะห์สินค้าและของกลางหรือผู้แทน(2) ผู้อำนวยการสำนักงานสรรพสามิตภาค หรือผู้แทน(3) สรรพสามิตจังหวัด หรือผู้แทน(4) ผู้ควบคุมโรงงานสุราเป็นผู้ตรวจสอบควบคุมการแปลงสภาพแอลกอฮอล์และเก็บตัวอย่างแอลกอฮอล์แปลงสภาพบรรจุภาชนะขนาด 0.750 ลิตร จำนวน 3 ขวดส่งกรมสรรพสามิตเพื่อตรวจวิเคราะห์พร้อมทั้งบันทึกการตรวจสอบและควบคุมการแปลงสภาพตามแบบท้ายระเบียบนี้หมวด 6การเก็บและการขนแอลกอฮอล์แปลงสภาพ ข้อ 18ให้เก็บแอลกอฮอล์แปลงสภาพที่ยังไม่ได้นำออกจากโรงงานสุราไว้ในสถานที่ซึ่งเป็นสัดส่วนไม่ให้ปะปนกับแอลกอฮอล์บริสุทธิ์หรือสุราชนิดอื่นและให้ผู้ควบคุมโรงงานสุราทำบัญชีรับ - จ่ายคงเหลือแอลกอฮอล์แปลงสภาพ เพื่อเป็นหลักฐานในการตรวจสอบ ข้อ 19ในการขนแอลกอฮอล์แปลงสภาพออกจากโรงงานสุราไม่ว่าจะเป็นการขนย้าย หรือขนไปจำหน่ายให้สรรพสามิตจังหวัดที่ตั้งโรงงานสุราออกหนังสือสำคัญตามแบบท้ายระเบียบนี้กำกับการขน ข้อ 20ให้ผู้มีความประสงค์จะซื้อแอลกอฮอล์แปลงสภาพเพื่อทำสินค้ายื่นคำขออนุญาตตามแบบท้ายระเบียบนี้และต้องยินยอมปฏิบัติตามข้อตกลงและสัญญาที่กำหนดไว้ในคำขอนั้นด้วย โดยยื่นคำขอดังนี้ในเขตกรุงเทพมหานคร ให้ยื่นต่อสำนักบริหารการจัดเก็บภาษี 1กรมสรรพสามิตในจังหวัดอื่นนอกจากกรุงเทพมหานคร ให้ยื่นต่อสำนักงานสรรพสามิตจังหวัดซึ่งสถานที่ที่ใช้แอลกอฮอล์แปลงสภาพทำสินค้าตั้งอยู่ พร้อมด้วยหลักฐานดังนี้(1) สูตร ส่วนผสมการแปลงสภาพแอลกอฮอล์ที่ต้องการเพื่อใช้ทำสินค้า(2) บัญชีรายการสินค้าที่จะทำและกรรมวิธีการใช้แอลกอฮอล์แปลงสภาพเพื่อทำสินค้าพร้อมสำเนาใบอนุญาตให้ทำสินค้าซึ่งส่วนราชการที่เกี่ยวข้องออกให้ (ถ้ามี)(3) จำนวนแอลกอฮอล์แปลงสภาพเพื่อทำสินค้าในปีที่ขออนุญาตและจำนวนสินค้าที่จะทำในระหว่างปี ข้อ 21ในการพิจารณาอนุญาตให้ซื้อแอลกอฮอล์แปลงสภาพเพื่อทำสินค้าให้เจ้าพนักงานสรรพสามิต สำนักบริหารการจัดเก็บภาษี 1กรมสรรพสามิตหรือเจ้าพนักงานสรรพสามิต สำนักงานสรรพสามิตจังหวัดที่ตั้งสถานที่ที่ใช้แอลกอฮอล์แปลงสภาพ เพื่อทำสินค้า พิจารณาเสนอกรมสรรพสามิตตามหลักเกณฑ์ดังต่อไปนี้(1) ผู้ขออนุญาตต้องไม่อยู่ระหว่างถูกสั่งงดไม่ขายแอลกอฮอล์แปลงสภาพให้ เว้นแต่การสั่งงดนั้นได้พ้นกำหนด 1 ปีไปแล้วนับแต่วันที่ถูกสั่งงด(2) สถานที่ที่ใช้แอลกอฮอล์แปลงสภาพทำสินค้าตามที่ได้ระบุไว้ในคำขออนุญาตต้องไม่เคยเป็นสถานที่ถูกสั่งงดไม่ขายแอลกอฮอล์แปลงสภาพให้เว้นแต่การถูกสั่งงดนั้นได้ผ่านพ้น 1 ปีไปแล้วนับแต่วันที่ถูกสั่งงด(3) เมื่ออธิบดีกรมสรรพสามิตพิจารณาอนุญาตให้ซื้อแอลกอฮอล์ แปลงสภาพตามเงื่อนไขที่อธิบดีกำหนดแล้ว ผู้ขออนุญาตจึงดำเนินการซื้อได้ประกาศ ณ วันที่ 17 กันยายน พ.ศ. 2540สมชัย ฤชุพันธุ์อธิบดีกรมสรรพสามิต